یوگی آدتیہ ناتھ

یوگی آدتیہ ناتھ (پیدائشی نام اجے موہن بِشٹ تاریخ پیدائش 5 جون 1972ء) ایک بھارتی سنیاسی اور ہندو قوم پرست سیاست دان اور 19 مارچ 2017ء سے وزیر اعلیٰ اترپردیش ہیں۔

بھارتیہ جنتا پارٹی (بی جے پی) نے 2017ء کے ریاستی اسمبلی انتخابات جیتے کے بعد انہیں وزیر اعلیٰ نامزد کیا تھا، ان انتخابات میں یوگی آدتیہ ناتھ نمایاں مہم چلانے والے تھے۔ وہ سنہ 1998ء سے 2014ء تک لگاتار پانچ مرتبہ گورکھپور حلقہ، اترپردیش سے پارلیمان کے رکن رہ چکے ہیں۔ سنہ 2008ء میں اعظم گڑھ جاتے ہوئے دہشت گرد مخالفت ریلی میں ان کے بدرقہ (کانوائے) پر حملہ ہوا تھا۔ حملے میں ایک شخص ہلاک اور کم از کم 6 اشخاص زخمی ہوئے تھے۔ آدتیہ ناتھ گورکھپور میں واقع ایک ہندو مندر گورکھ ناتھ مٹھ کے مہنت بھی ہیں، اس عہدے پر وہ اپنے روحانی باپ مہنت اویدیہ ناتھ کی وفات (ستمبر 2014ء) کے بعد سے فائز ہیں۔ وہ فرقہ ورانہ تشدد میں ملوث ایک نوجوان تنظیم، ہندو یوا واہنی کے بانی بھی ہیں۔ انہیں دائیں بازو-عوامیت پسند ہندو قوم پرست اور اختلافات کو ہوا دینے والا سمجھا جاتا ہے۔

ابتدائی زندگی اور تعلیم
اجے موہن بِشٹ کشتریہ خاندان میں 5 جون 1972ء کو پنچر گاؤں، پوڑی گڑھوال، اتر پردیش (موجودہ اتراکھنڈ) میں پیدا ہوئے۔ ان کے والد آنند سنگھ بِشٹ مہتمم جنگلات تھے۔ وہ چار بھائیوں اور تین بہنوں میں دوسرے نمبر پر ہیں۔ انہوں نے اتراکھنڈ کی ہیموٹی نندن بہوگنا گڑھوال یونیورسٹی سے ریاضی میں بیچلرز مکمل کیا۔

انہوں نے 1990ء کی دہائی میں ایودھیا رام مندر تحریک میں شمولیت اختیار کرنے کے لیے اپنا گھر چھوڑ دیا۔ وہ گورکھ ناتھ مٹھ کے سربراہ پنڈت، مہنت اویدیہ ناتھ کی خدمت میں حاضر ہوئے اور ان کے شاگرد بن گئے۔ مہنت اویدیہ ناتھ نے اجے موہن بِشٹ کو 'یوگی آدتیہ ناتھ' کا نام دیا اور اپنا جانشین مقرر کیا۔ گورکھپور میں رہتے ہوئے آدتیہ ناتھ اپنے آبائی گاؤں اکثر جایا کرتے، انہوں نے وہاں سنہ 1998ء میں ایک اسکول قائم کیا تھا۔

حواشی

حوالہ جات 

1972ء کی پیدائشیں
اترپردیش کے وزراء اعلی
بارہویں لوک سبھا کے ارکان
بقید حیات شخصیات
بھارتی ہندو
بھارتیہ جنتا پارٹی کے وزرائے اعلیٰ
پندرہویں لوک سبھا کے اراکین
تیرہویں لوک سبھا کے ارکان
چودہویں لوک سبھا کے ارکان
سولہویں لوک سبھا کے اراکین
گورکھپور کی شخصیات
لوک سبھا اراکین از اترپردیش
یوگی آدتیہ ناتھ
اتر پردیش سے بھارتیہ جنتا پارٹی کے سیاست دان
خانہ معلومات مذہبی سوانح عمری مع متعدد دیگر نام پیرامیٹرز استعمال کرنے والے مضامین
بھارتی انتہائی دائیں بازو کے سیاست دان
Short description is different from Wikidata
اتر پردیش کے ارکان مجلس قانون ساز 2022ء-2027ء